**Concursul Național de Poezie Religioasă Tânără “Light of Life”**

**Ediția a III-a**

**Suceava © 20-21 mai 2025**

**A debutat ediția a III-a a Concursului Național de Poezie Religioasă Tânără “Light of Life”, Suceava, 20-21 mai 2025. Concursul își propune să încurajeze scrierea poeziei cu tematică religioasă, prin valorificarea bogăției de sensuri pe care lumea, viața și limbajul de astăzi, prin harul credinței, o înfățișează celor care scriu.**

**La concurs pot participa persoanele fizice cu cetățenie română, indiferent de etnie, sex sau religie, care nu au depășit vârsta de 26 de ani, nu au publicat un volum individual de poezie și îndeplinesc toate celelalte condiții prevăzute de Regulamentul de organizare și desfășurare a concursului.**

**Fiecare concurent va trimite un document cuprinzând 5 poezii (care vor purta același motto, ales de autor, fără alte indicii privind identitatea autorului) și un alt document, care va conține date de identificare (nume și prenume, vârstă, adresă de domiciliu, număr de telefon, e-mail) la adresa de e-mail:****concurs.lightoflife@gmail.com****. Data-limită de primire a creațiilor este 4 mai 2025.**

**Concursul beneficiază de aportul unui Juriu de excepție, alcătuit din personalități ale literaturii contemporane. De asemenea, concursul oferă premii substanțiale câștigătorilor. Festivitatea de premiere se va desfășura la Suceava, în perioada 20-21 mai 2025, și se va constitui într-un eveniment cultural și spiritual de înaltă ținută, la care vor participa invitați de marcă, premianții ediției 2025, membrii Juriului.**

**Regulamentul** **de organizare și desfășurare a concursului**

**Articolul 1 – Testimoniu**

(1) Concursul Național de Poezie Religioasă Tânără “Light of Life”, Ediția a III-a, Suceava © 20-21 mai 2025, se organizează cu binecuvântarea Înaltpreasfințitului Părinte CALINIC, Arhiepiscop al Sucevei și Rădăuților.

(2) Concursul este inițiat și spre amintirea Ieromonahului Nectarie CHIRIȚĂ, fost Egumen al Schitului Cărbuna (Vânători-Neamț), versificator și cântăreț bisericesc, mutat la cele veșnice la doar 26 de ani.

**Articolul 2 – Organizatori și parteneri**

(1) Arhiepiscopia Sucevei și Rădăuților - Parohia “Nașterea Maicii Domnului” Suceava, Fundația “In Memoriam” Suceava, Casa de Poezie Light of ink Suceava, denumite în continuare Organizatori;

(2) Primăria și Consiliul Local Suceava, Inspectoratul Școlar Județean Suceava, Universitatea “Ștefan cel Mare” Suceava, Teatrul Municipal “Matei Vișniec” Suceava, Colegiul Național “Petru Rareș” Suceava, Seminarul Teologic Liceal Ortodox “Mitropolitul Dosoftei” din Suceava, Schitul Cărbuna (Vânători-Neamț), Mănăstirea Dragomirna, Liceul Teoretic “Varlaam Mitropolitul” din Iași, denumite în continuare Parteneri.

Organizatorii, pentru buna funcționare a proiectului cultural, au decis următoarele:

(3) Participanții la concurs sunt obligați să respecte termenii și condițiile Regulamentului de organizare și desfășurare a Concursului Național de Poezie Religioasă Tânără “Light of Life”,  Ediția a III-a, Suceava;

(4) Regulamentul concursului este întocmit și este făcut public, potrivit cutumelor consacrate.

**Articolul 3 – Condiții de participare**

(1) La concurs pot participa persoanele fizice cu cetățenie română, indiferent de etnie, sex sau religie, care nu au depășit vârta de 26 de ani, nu au publicat un volum individual de poezie și îndeplinesc toate celelalte condiții prevăzute de prezentul Regulament de organizare și desfășurare a concursului;

(2) Nu pot participa la concurs laureații edițiilor anterioare (2023, 2024).

(3) Este interzisă trimiterea de către participanții la concurs a unor creații literare pentru care nu dețin drepturi de autor, conform Legii nr. 8/1996 privind dreptul de autor și drepturile conexe.

(4) Creațiile literare trimise în condițiile prezentului Regulament de organizare și desfășurare a concursului vor fi însoțite, în mod obligatoriu, de Fișă de participare, care va cuprinde următoarele Date personale, fără alte specificații: nume și prenume, vârstă, adresă de domiciliu, număr de telefon, e-mail.

(5) Documentele menționate anterior (textele literare + fișa de participare) se vor transmite doar în format electronic, la adresa de e-mail: concurs.lightoflife@gmail.com, într-un mesaj care să aibă ca subiect formularea: Concursul Național de Poezie Religioasă Tânără “Light of Life”. Neîndeplinirea acestei cerințe obligatorii va duce la descalificarea automată a participantului.

**Articolul 4 – Calendar de desfășurare**

(1) Ediția I a Concursului Național de Poezie Religioasă Tânără “Light of Life” se desfășoară după următorul calendar:

a. 10.02.2025 - 04.05.2025 - Înscrierea concurenților, primirea lucrărilor;

b. 05.05.2025 - 14.05.2025 - Evaluarea lucrărilor, centralizarea rezultatelor;

c. 15.05.2025 - Anunțarea câștigătorilor;

d. 20.05.2025 - 21.05.2025 - Festivitatea de premiere.

**Articolul 5 – Tematică**

(1) Concursul dispune tematica religioasă a creațiilor literare, modalitatea de realizare fiind la alegerea participanților. Concursul încurajează originalitatea creațiilor literare, diversitatea stilistică și de viziune, în sincronie cu formele moderne și contemporane de creație poetică.

(2) Fiecare concurent va trimite 5 (cinci) poezii. Acestea vor fi transmise la adresa de e-mail deja menționată: concurs.lightoflife@gmail.com.

(3) Cele 5 (cinci) poezii vor purta același motto, ales de autor, fără alte indicii privind identitatea autorului.

**Articolul 6 – Detalii tehnice**

(1) Textele creațiilor literare vor fi scrise în limba română, vor fi redactate în WORD (format .doc sau .docx), vor conține diacritice, caracterul Times New Roman 12, spațiul între rânduri de 1,5.

**Articolul 7 – Juriu**

(1) Juriul va fi format din 7 (șapte) membri, după cum urmează: Adrian ALUI GHEORGHE, poet, publicist, editor - președinte; Daniela CEREDEEV, profesoară MERITO, inspectoare de religie, promotoare culturală - membră; Maria IVANOV, poetă, jurnalistă, promotoare culturală - membră; Romeo Aurelian ILIE, poet, cronicar literar, promotor cultural - membru; Emil MUNTEANU, profesor MERITO, publicist, editor - membru; Vlad SIBECHI, profesor, poet, cronicar literar - membru; Gheorghe CÎRSTIAN, profesor, promotor cultural, inițiatorul proiectului - secretar.

(2) Juriul va stabili, pe baza unui punctaj, câștigătorii premiilor.

**Articolul 8 – Premii**

* Marele Premiu Light of Life - în valoare de 2500 lei;
* Premiul I - în valoare de 1500 lei;
* Premiul al II-lea - în valoare de 1000 lei;
* Premiul al III-lea - în valoare de 750 lei;
* Premiul special “Ieromonah Nectarie Chiriță” - în valoare de 750 lei;
* Premiul special pentru un autor din Bucovina - în valoare de 500 lei.

**Articolul 9 – Contact și relații suplimentare**

Relații suplimentare se pot obține de la Gheorghe CÎRSTIAN, secretar (telefon: 0744611757, e-mail: gheorghe.cirstian@gmail.com).